Source: http://www.europarl.europa.eu/doceo/document/RULES-9-2019-07-02-RULE-054_RO.html
Timestamp: 2019-08-18 02:44:26+00:00
Document Index: 18144563

Matched Legal Cases: ['Articolul 54', 'Articolul 54', 'articolul 46', 'articolul 46', 'articolul 47', 'articolul 160', 'articolul 181', 'Articolul 190', 'Articolul 190', 'articolul 46', 'articolul 47']

Regulamentul de procedură al Parlamentului European - Articolul 54 - Rapoarte din proprie inițiativă - iulie 2019
Articolul 54 : Rapoarte din proprie inițiativă
1. În cazul în care o comisie are intenția de a întocmi un raport nelegislativ sau un raport în temeiul articolului 46 sau 47, asupra unui subiect care intră în competența sa, dar în privința căruia nu a fost sesizată, aceasta trebuie să solicite în prealabil autorizarea Conferinței președinților.
Conferința președinților hotărăște asupra solicitărilor privind autorizarea de a întocmi un raport depuse în temeiul primului paragraf în temeiul dispozițiilor de aplicare pe care aceasta le stabilește.
2. În cazul în care Conferința președinților refuză autorizarea, acesta trebuie să-și motiveze decizia.
În cazul în care obiectul unui raport intră sub incidența dreptului de inițiativă al Parlamentului menționat la articolul 46, Conferința președinților poate refuza autorizarea numai dacă nu sunt îndeplinite condițiile prevăzute în tratate.
3. În cazurile menționate la articolul 46 și la articolul 47, Conferința președinților ia o decizie în termen de două luni.
4. Propunerile de rezoluție prezentate Parlamentului sunt examinate în conformitate cu procedura prezentării succinte, prevăzută la articolul 160. Amendamentele la astfel de propuneri de rezoluție și cererile de vot separat sau pe părți sunt admisibile în vederea examinării în plen doar dacă au fost depuse fie de raportor pentru a fi luate în considerare informații noi, fie de cel puțin o zecime dintre deputați. Grupurile politice pot prezenta propuneri de rezoluție de înlocuire, în conformitate cu articolul 181 alineatul (3). Articolul 190 se aplică în cazul propunerii de rezoluție a comisei și în cazul amendamentelor la aceasta. Articolul 190 se aplică, de asemenea, în cazul votului unic asupra propunerilor de rezoluție de înlocuire.
5. Alineatul (4) nu se aplică în cazul în care subiectul raportului necesită o dezbatere prioritară în plen, în cazul în care raportul este întocmit în temeiul dreptului de inițiativă menționat la articolul 46 sau la articolul 47 sau în cazul în care raportul a fost autorizat drept raport strategic (1).
(1) A se vedea decizia relevantă a Conferinței președinților.